Document ID: 31993R0991

ΚΑΝΟΝΙΣΜΟΣ (ΕΟΚ) αριθ. 991/93 ΤΟΥ ΣΥΜΒΟΥΛΙΟΥ της 23ης Απριλίου 1993 για την παράταση των διατάξεων που έχουν θεσπιστεί στα πλαίσια της συμφωνίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με την περάτωση των διαπραγματεύσεων στα πλαίσια του άρθρου XXIV παράγραφος 6 της ΓΣΔΕ
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, δυνάμει της συμφωνίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με την περάτωση των διαπραγματεύσεων στα πλαίσια του άρθρου XXIV παράγραφος 6 της Γενικής Συμφωνίας Δασμών και Εμπορίου (ΓΣΔΕ) (1), η οποία παρατάθηκε, μέχρι τις 31 Δεκεμβρίου 1991, με τη σύναψη ανταλλαγής επιστολών που συμπληρώνει την εν λόγω συμφωνία (2), η Κοινότητα ενέκρινε τη θέσπιση ορισμένων διατάξεων-
ότι η Κοινότητα εφήρμοσε τις διατάξεις αυτές κατά τη διάρκεια του έτους 1992 δυνάμει του κανονισμού (ΕΟΚ) αριθ. 3919/91 (3)-
ότι εξακολουθούν να υφίστανται οι λόγοι για την παράταση των διατάξεων αυτών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι διατάξεις που αναφέρονται στην ανταλλαγή επιστολών η οποία συμπληρώνει τη συμφωνία μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με την περάτωση των διαπραγματεύσεων στα πλαίσια του άρθρου XXIV παράγραφος 6 της ΓΣΔΕ, εφαρμόζονται από την Κοινότητα μέχρι τις 31 Δεκεμβρίου 1993.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 23 Απριλίου 1993.

Labels: 3
15
18